മാസ്റ്റേഴ്സ് പഠനത്തിനിടയിൽ ക്രാന്മർ ജോവാൻ എന്നു പേരായ ഒരു യുവതിയെ വിവാഹം കഴിച്ചിരുന്നു. ഇതു പരസ്യമായതോടെ അദ്ദേഹത്തിനു ജീസസ് കോളജിലെ ഫെലോഷിപ്പും താമസസൗകര്യവും  നഷ്ടമായി. കുടുംബത്തെ പോറ്റാനായി ക്രാന്മർ മറ്റൊരു കോളജിലെ അദ്ധ്യാപകനായി. താമസിയാതെ ഭാര്യ ജൊവാൻ മരിച്ചതോടെ അദ്ദേഹത്തിനു ജീസസ് കോളജിലെ പദവികൾ തിരികെ കിട്ടി. താമസിയാതെ ദൈവശാസ്ത്രപഠനം തുടങ്ങിയ ക്രാന്മർ 1520-ൽ പുരോഹിതനായി. കേംബ്രിഡ്ജ് സർവകലാശാല അദ്ദേഹത്തെ അതിന്റെ പ്രഭാഷകന്മാരിൽ ഒരാളായി തെരഞ്ഞെടുത്തു. 1526-ൽ ക്രാന്മർക്ക് ദൈവശാസ്ത്രത്തിൽ ഡോക്ടർ ബിരുദം ലഭിച്ചു. കേബ്രിഡ്ജിൽ ചെലവഴിച്ച മുപ്പതുവർഷക്കാലത്തെ ക്രാന്മറുടെ ചിന്തയുടെ സ്വഭാവം വ്യക്തമല്ല. ബൈബിൾ പഠനത്തിൽ അഗാധമായ താത്പര്യം പ്രകടിപ്പിച്ച മാനവീയതാവാദം ആയിരുന്നു അക്കാലത്തെ അദ്ദേഹത്തിന്റെ നിലപാടെന്നും, ഇത് 1520-കളിൽ പ്രചരിച്ചുകൊണ്ടിരുന്ന <MASK> ആശയങ്ങളോടടുക്കാൻ ക്രാന്മറെ സഹായിച്ചെന്നും  കരുതപ്പെട്ടിരുന്നു.  എന്നാൽ അക്കാലത്തെ ചില കുറിപ്പുകൾ സൂചിപ്പിക്കുന്നത് ആദ്യകാലത്ത് ലൂഥറുടെ ആശയങ്ങളോട് ക്രാന്മർക്കുണ്ടായിരുന്ന അകൽച്ചയും ഇറാസ്മസിനോടു കാട്ടിയ സഹമതിയും ആണ്.
തോമസ് ക്രാന്മർ
ലൂഥറുടേയും ഇറാസ്മസ് സ്വിംഗ്ലിയുടേയും ലൂഥറുടെ